open-index/open-wikipedia-markdown huggingface dataset:
Santiago Tirado Serén

**Santiago Tirado Serén**, nado en Cambados o 16 de decembro de 1939, é un político e mestre galego do PPdeG.

## Traxectoria 
Mestre en Vilanova. Foi elixido concelleiro por AP en Cambados nas municipais de 1983, sendo portavoz deste grupo na oposición trala renuncia de Ramón Peña. Nas municipais de 1987 foi número 2 de AP, e trala vitoria por maioría absoluta desta formación foi primeiro tenente de alcalde. Os diversos problemas de saúde do alcalde Antonio Pillado supuxeron que asumise a alcaldía de modo accidental de forma practicamente ininterrompida a partir de 1988. En marzo de 1990 asumiu oficialmente a alcaldía, trala renuncia definitiva de Pillado Montero. Nas municipais de 1991 foi reelixido alcalde ó revalidar o PPdeG unha ampla maioría absoluta cun 63 % dos votos. Nas municipais de 1995 volveu ser reelixido con maioría absoluta. En maio de 1998 presentou a súa dimisión como alcalde, pero mantendo a acta de concelleiro, sendo substituído por José Manuel Cores Tourís. Así mesmo, foi deputado provincial entre 1991 e 1999. 

Volveu ser elixido concelleiro tralas municipais de 1999, encargándose da concellería de obras, pero en marzo do 2000 renunciou á acta e foi nomeado asesor da Consellería de Política Territorial. En setembro de 2002 foi nomeado xerente do Consorcio de Bombeiros do Salnés, permanecendo ata a súa xubilación en agosto do 2007.

## Notas 
## Véxase tamén 
### Outros artigos 
*Eleccións municipais en Cambados
Lepidurus arcticus

***Lepidurus arcticus*** é unha especie de crustáceo da clase dos branquiópodos, orde dos notostráceos, e familia dos triópsidos, unha das 12 integradas no xénero *Lepidurus*.

## Taxonomía 
### Descrición 
A especie foi descrita en 1793 polo médico, zoólogo e botánico alemán que traballou en Rusia, baixo o nome de *Monoculus arcticus*. Noruega, Suecia, Svalbard, Groenlandia, Islandia, norte de Rusia e as Illas Kuriles.

A diferenza doutras especies de notostráceos, sábese que *Lepidurus arcticus* coexiste con peixes, como *Salvelinus alpinus*,

## Notas 
## Véxase tamén 
### Outros artigos 
*Braquiópodos 
*Notostráceos
**Lepidurus*
Samuel Lago Ozón

**Samuel Lago Ozón**, nado en Vilastose (Muxía) en 1979, é un enxeñeiro técnico agrícola e político galego do PSdeG-PSOE.
## Traxectoria 
Licenciado en Enxeñería Técnica Agrícola pola Universidade de Santiago de Compostela. Foi elixido concelleiro en Muxía polo PSdeG-PSOE tralas eleccións municipais de 2003, formando parte da oposición. Nas municipais de 2007, o PSdeG logrou a vitoria e Samuel Lago asumiu a concellería de urbanismo, manténdose no cargo tralas municipais de 2011 e 2015, nas que os socialistas lograron a maioría absoluta con Félix Porto á fronte.

Debido ó seu traballo de Unións Agrarias en Cambados trasladouse a esta localidade, onde foi o número 2 da candidatura socialista encabezada pola alcaldesa Fátima Abal nas municipais de 2019. Tras revalida-lo goberno foi nomeado tenente de alcalde e concelleiro de obras. En xaneiro de 2022, trala dimisión da alcaldesa, foi elixido novo alcalde de Cambados. Nas eleccións municipais de 2023 encabezou a candidatura do PSdeG-PSOE de Cambados e foi reelixido alcalde grazas ao apoio de Somos Cambados, BNG e Cambados Pode.

## Notas 
## Véxase tamén 
### Outros artigos 
*Eleccións municipais en Cambados
José Manuel Varela Ferreiro

**José Manuel Varela Ferreiro**, nado en Val do Dubra o 20 de xuño de 1984, é un político galego do PPdeG.

## Traxectoria 
Foi elixido candidato do PPdeG á alcaldía de Val do Dubra nas eleccións municipais de 2019. En ditos comicios foi a segunda forza máis votada tras Anova, e foi elixido alcalde co apoio de TEGA e un concelleiro independente cos que formou goberno. Nas municipais de 2023 encabezou de novo a candidatura do PPdeG e quedouse ás portas da maioría absoluta, mais non conservou a alcaldía dado que o PSdeG-PSOE e Anova pactaron a elección do socialista Diego Díaz Méndez como alcalde.

## Notas 
## Véxase tamén 
### Outros artigos 
* Eleccións municipais en Val do Dubra
Leptostráceos

miniatura|240px|Esquema de *Nebalia bipes* que mostra as principais características da súa anatomía externa. **1**: anténula; **2**: rostro; **3**: casca; **4**: abdome/pleon; **5**: furca; **6**: telson; **7**: pleópodos; **8**: antena; **9**: toracópodos; **10**: ollo.

A dos **leptostráceos** (*Leptostraca*) é unha orde de crustáceos da clase dos malacostráceos, a única da subclase dos filocáridos.

As súas especies, entre elas as do ben estudado xénero *Nebalia*, encóntranse en todos os océanos do mundo e adoitan considerarse que son organismos filtradores.

Crese que son os membros máis primitivos da súa clase, a dos malacostráceos, e apareceron por primeira vez no rexistro fósil durante o período Cámbrico. 

## Taxonomía 
### Descrición 
A suborde foi descrita en 1904 polo zoólogo escocés, especialista en carcinoloxía, William Thomas Calman. O primeiro deriva do adxectivo do grego antigo λεπτός *leptós*, "fino", delgado", Literalmente: "os de casca fina".

### Suborde 
A orde só contén unha suborde, a dos nebaliáceos (*Nebaliacea*).

Estes crustáceos distínguense dos demais membros da súa clase por ter sete segmentos abdominais, en lugar de seis. A súa cabeza ten ollos compostos pedunculados, dous pares de antenas (unha birrámea e outra unirrámea) e un par de mandíbulas, pero sen maxilípedos.

Teñan as branquias nas extremidades torácicas, pero tamén respiran a través dunha membrana respiratoria no interior da casca. Os ovos eclosionan nun estadio postlarvario que carece dunha casca totalmente desenvolvida, pero que é parecida á dos adultos. 

## Notas 
## Véxase tamén 
### Outros artigos 
* Malacostráceos
* Filocáridos
Sergei Treschev

**Sergei Treschev**, nado en Krasnui Kustar, Rusia, o 18 de agosto de 1958, é un cosmonauta ruso que formou parte das misións STS-111 e STS-113 e foi membro da Expedición 5 á Estación Espacial Internacional.

## Traxectoria
Treshchev graduouse no Instituto de Enerxía de Moscova en 1982. En 1992 pasou a formar parte de RCS Energia, adestrando ata 1994 para ser cosmonauta e pasando de 1994 a 1996 no adestramento avanzado. Participou nas misións STS-111 e STS-113 e sendo membro da Expedición 5 á Estación Espacial Internacional. Pasou un total de 184,93 días no espazo.

## Notas 
## Véxase tamén 
### Outros artigos 
*STS-111
*STS-113
*Expedición 5
*Estación Espacial Internacional
Dean Chamberlain

**Dean Chamberlain** é un fotógrafo e artista audiovisual especializado en efectos de iluminación exclusivos e tempos de exposición prolongados. Os modelos famosos das súas fotos sentan até cinco horas mentres deixa o obturador da cámara aberta e "pinta" o espazo que o rodea con luces cargadas e proxectadas de varias cores e formas, creando imaxes brillantes e coloridas. A súa técnica de fisiogramas foi descrita nunha das súas exposicións como *"Pintar coa luz a través do tempo e do espazo".*

Chamberlain traballou como Artista Residente no Dartmouth College en 1989. En 1994, a súa obra aparece en *Nervous Landscapes*, libro que acompañou unha exposición no Southeast Photography Museum. Co-fundou a Light Space Gallery en Venice, California en 2001 da que é co-director. Desde 2003, Chamberlain é colaborador de *Mao Mag*, unha revista de arte e moda. Ovation TV presentou un documental sobre a súa obra en 2010. 

Fixo fotografías artísticas de persoas de moitos ámbitos. Unha serie de impresións de edición limitada *"Psychedelic Pioneers"* incluían retratos de Timothy Leary, Ram Dass, Albert Hofmann, Laura Huxley, Alexander Shulgin, Rick Doblin, Oscar Janiger, Stan Grof, Terence McKenna e John Lilly ;  outra serie documentou a artistas como Keith Haring e Jeff Koons. Tamén creou retratos para músicos como David Bowie, Duran Duran, Debbie Harry, Paul McCartney, Madonna, Arcadia e Roy Orbison, e dirixiu vídeos musicais usando as mesmas técnicas de longa exposición: *"This One"* para Paul e Linda McCartney., *"Missing"* para Arcadia e *"All She Wants Is"* para Duran Duran, gañador dun MTV Video Music Award pola innovación.

Chamberlain naceu en Boston, Massachusetts . Interesouse pola fotografía cando tiña trece anos usando unha cámara Polaroid, e aos quince adquiriu a súa primeira Konica. Sempre quixo ser artista e inspirouse na súa avoa que o animou a pintar sobre lenzo. Asistiu ao Sheridan College e ao Rochester Institute of Technology e, aos seus vinte anos, sabía que era un pintor de luz e concentrouse nesa técnica desde entón. 

## Notas 
## Véxase tamén 
### Ligazóns externas 
* Sitio web oficial
* Dean Chamberlain: Light Paintings Meta Gallery en Toronto, Ontário
Eugene H. Trinh

**Eugene Huu-Chau "Gene" Trinh**, nado en Saigón (Vietnam) o 14 de setembro de 1950, é un astronauta vietnamita-estadounidense que formou parte da misión STS-50.

## Traxectoria
Trinh graduouse en enxeñaría mecánica e física aplicada na Universidade de Columbia en 1972. Ten un máster en ciencia e filosofía e un doutoramento en física aplicada pola Universidade Yale en 1974, 1975 e 1977 respectivamente. Participou na misión STS-50, pasando un total de 13,81 días no espazo.

## Notas 
## Véxase tamén 
### Outros artigos 
*STS-50
Triópsidos

A dos **triópsidos** (*Triopsidae*) é unha familia de crustáceos da
clase dos branquiópodos, a única comprendida na orde dos notostráceos. As súas especies coñécense como ** camaróns cágado**.

## Taxonomía 
### Descrición 
A familia foi descrita en 1909 polo xeólogo alemán Konrad Keilhack,

### Etimoloxía 
O nome *Triopsidae* está formado pola adición ao nome do seu xénero tipo, *Triops*, o sufixo do latín científico -*ĭdae*, propio dos nomes das familias de animais.

### Xéneros 
A familia comprende tan só dous xéneros: que oculta a cabeza. Esta casca fainos inconfundíbeis e recordan un pouco aos cangrexos de ferradura (orde dos xifosuros, da clase dos merostomados), animais mariños de moito maior tamaño.

Teñen un par de ollos copostos, sésiles, e mais un naupliano. O abdome é longo, parece segmentado e leva numerosos pares de patas aplanadas. O tórax consta de 11 segmentos, cada un cun par de apéndices (toracópodos) de tipo filopodial, é dicir, aplanados, foliáceos e lobulados. O pleon consta de 13 a 33 segmentos, con 29 a 52 pares de apéndices (pleópodos), de estrutura similar aos toracópodos. O telson posúee un par de cercos anelados moi longos. 

A plasticidade fenotípica entre os taxons dificulta a identificación a nivel de especie, e vese agravada aínda máis pola variación no modo de reprodución. 

Son omnívoros que viven no fondo de pozas temporais e lagos pouco profundos.

## Notas 
## Véxase tamén 
### Bibliografía 
* Fryer, G. (1988): "Studies on the functional morphology and biology of the Notostraca (Crustacea: Branchiopoda). *Philosophical Transactions of the Royal Society London* Series B **321**: 27–124.
* García de Lomas, Juan e Jordi Sala, Miguel Alonso (2015): "Clase Branchiopoda, Orden Notostraca". ''Revista IDE@ - SEA', **71**: 1–10. Ver en liña.
* Longhurst, Alan L. (1955): "A review of the Notostraca". *Bulletin of the British Museum (Natural History)* Zoological Series **3** (1): 3–57.
* Martin, J. W. & G.E. Davis (2001): *An Updated Classification of the Recent Crustacea*.
Manuel Fernández López

**Manuel Fernández López**, nado na Coruña en 1908 e finado na mesma cidade o 11 de xullo de 1937, foi un médico galego. 

## Traxectoria 
Médico municipal de hixiene da Pasaxe. Cuñado de Luís Seoane. Afiliado ao Partido Galeguista. Organizou mitins en Perillo, O Burgo e a contorna. Logo do golpe de Estado do 18 de xullo de 1936 agochou na súa casa a republicanos que se atopaban en perigo e colaborou na organización de fugas a territorio controlado polo goberno republicano, sobre todo Asturias. Foi detido o 24 de febreiro de 1937 e a súa casa rexistrada, por axudar ao deputado socialista Luis Rufilanchas que estaba fuxido. Foi procesado xunto con outras 24 persoas polo delito de rebelión militar e xulgado en consello de guerra do 17 ao 19 de maio. Foi condenado a morte con Luis Rufilanchas, Genaro Ruano Sanjurjo, Domingo Rey Lago, Francisco González Agilda, Rotilio Naya Rodríguez, Conrado Naya Rodríguez, Manuel Rúa Losada, Delfino Liñeira Fraga, Juan Sánchez Serantes, Argimiro Aradas Leiro, Francisco Meizoso Veiga, Carlos Ponte Patiño, Nicolás Veiga Núñez, José Santiago García Rey, Manuel Martínez Piñó, Emilio Zufia Moreno, José Méndez Serantes, José Santiago Temprano e Ramón Lea García. Foron executados o 11 de xullo de 1937 na Coruña, excepto Conrado Naya, Juan Sánchez, José Santiago, Manuel Martínez, Emilio Zufia, José Méndez e Ramón Lea aos que se lles conmutou a pena por cadea perpetua; Carlos Ponte foi condenado a 15 anos. Emilia Pérez Pazos e Generoso Rumbo Lafuente foron condenados a 20 anos; Enrique Sardinero Rey a 15 anos; José Lombardía Bargos e Luis Duro de La Iglesia foron absoltos.
## Notas 
## Véxase tamén 
### Bibliografía 
* 

* 

### Ligazóns externas 
* No 80 aniversario do fusilamento de 12 antifascistas na Coruña
* Homenaxe ao médico activista da Pasaxe
Francos, Pezós, Pezós

**Francos** é un lugar da parroquia de Pezós no concello de Pezós que se localiza no occidente de Asturias. 
Situado a 382 metros sobre o nivel do mar, a aldea localízase a 0,9 km da vila, e capital do concello, de Pezós e en 2021 tiña unha poboación de 8 habitantes.
## Notas
Brne Karnarutić

**Brne Karnarutić**, nado en Zadar, arredor de 1515 e finado en 1573, foi un poeta renacentista croata. A súa obra máis famosa foi *Vazetje Sigeta grada*, unha épica histórica sobre a batalla de Szigetvár.esquerda|miniatura| Portada da primeira edición de *Vazetje Sigeta grada*, Venecia, 1584

## Traxectoria 
Naceu en Zadar sobre 1515, de antiga familia nobre. Despois da escola en Zadar, estudou Dereito, probabelmente en Padua. Serviu como capitán no exército da República de Venecia, liderando un escuadrón de cabalería croata na Guerra Otomán-Veneciana (1537–1540). Despois traballou como avogado en Zadar, onde morreu arredor do 1573.

## Obras 
Adaptou a metamorfose de Ovidio sobre Píramo e Tisbe baixo o título de *Izvrsita ljubav i napokon nemila i nesrićna smrt Pirama i Tizbe* (Venecia, 1586). Moito máis famosa é a outra obra de Karnarutić: *Vazetje Sigeta grada* (Venecia, 1584), a gran epopea histórica croata sobre a batalla de Szigetvár e a morte do ban Nikola IV Zrinski e dos defensores de Szigetvár (1566).

## Notas 
## Véxase tamén 
### Ligazóns externas 
* Recensión sobre Brne Karnarutić e literatura croata en Croacia.eu *(en castelán)*
Algodoneros de Unión Laguna

Os **Algodoneros de Unión Laguna** son un equipo profesional de béisbol mexicano con sede en Torreón, Coahuila, que compite na Liga Mexicana de Béisbol (LMB). O club foi fundado en 1940 co nome de Unión Laguna debido ao patrocinio da Compañía Jabonera la Unión. Entre 2003 e 2017 o equipo recibiu o nome de **Vaqueros Laguna**. O club posúe no seu palmarés dous títulos de liga: 1942 e 1950. Desde 1982 o seu estadio como local é o Estadio Revolución, estadio con capacidade para 9&nbsp;500 espectadores.

## Notas 
## Véxase tamén 
### Ligazóns externas 
* Sitio web oficial
Richard H. Truly

**Richard Harrison Truly**, nado en Fayette (Mississippi) o 12 de novembro de 1937 e finado o 27 de febreiro de 2024, foi un astronauta estadounidense e vicealmirante da Armada dos Estados Unidos que formou parte das misións STS-2 e STS-8.

## Traxectoria
Truly graduouse en enxeñaría aeronáutica no Instituto de Tecnoloxía de Georcia en 1959. Graduouse como aviador naval na escola de voo o 7 de outubro de 1960 e pasou a formar parte do corpo de astronautas da NASA en agosto de 1969. Participou nas misións STS-2 e STS-8, pasando un total de 8,31 días no espazo. Deixou a NASA en 1983 para pasar a ser o primeiro comandante do Mando Espacial Naval. Foi administrador da NASA entre  1989 e 1992.

## Notas 
## Véxase tamén 
### Outros artigos 
*STS-2
*STS-8
Carl Friedrich Wilhelm Claus

**Carl Friedrich Wilhelm Claus**, nado o 2 de xaneiro de 1835 en Kassel, e finado o 18 de xaneiro de 1899 en  Viena, foi un zoólogo e anatomista alemán. 

Foi un opositor ás ideas de Ernst Haeckel.

## Traxectoria 
Claus estudou nas Universidades de Marburgo e de Giessen con Rudolf Leuckart. Traballou na universidade de Würzburgo. En 1863 foi profesor de zooloxía en Marburgo, en 1870 en Gotinga e en 1873 en Viena.

Foi xefe da estación de investigación oceanográfica de Trieste, e estaba especializado en zooloxía mariña e alí o seu interese centrouse nos crustáceos. 

Durante as súas investigacións sobre bioloxía celular acuñou a palabra fagocito.

É coñecido polo feito de que Sigmund Freud comezou os seus estudos sobre a aínda sen resolver a historia da vida da anguía. 

## Obras 
Entre as súas numerosas obras destacan as seguintes:
* *Die freilebenden Copepoden* (1863);
* *Beiträge zur Kenntnis der Ostracoden* (1868);
* *Grundzüge der Zoölogie* (1868);
* *Ueber den Bau und die Entwicklung der Cumaceen* (1870);
* *Die Metamorphose der Squilliden* (1872);
* *Ueber die Entwicklung Organisation und systematische Stellung der Arguliden* (1875);
* *Lehrbuch der Zoölogie*. 

## Abreviatura 
A abreviatura **Claus** emprégase para recoñecer a Carl Friedrich Wilhelm Claus como autoridade na descrición e taxonomía en zooloxía.

## Notas
Wilfred Owen

**Wilfred Edward Salty Owen** MC nado en Oswestry, Shropshire, o 18 de marzo de 1893 e finado en Sambre–Oise Canal, Francia, o 4 de novembro de 1918, foi un poeta de guerra e soldado inglés, un dos principais poetas da Primeira guerra mundial.

## Biografía 
Owen naceu no condado de Shropshire, na fronteira co país de Gales, e tiña tres irmáns; dous irmáns e unha irmá. Cando era moi pequeno, a familia trasladouse a Birkenhead, onde foi á escola. Máis tarde, asistiu á escola técnica de Shrewsbury. Aínda que aprobou os exames necesarios para ir á universidade, non puido ir porque os seus pais non podían pagar as taxas. Antes da guerra, traballou como axudante dun vigairo, e logo marchou a Francia para ensinar inglés aos fillos dunha familia francesa. Aproximadamente un ano despois de que estalase a guerra, uniuse ao exército como oficial subalterno, e finalmente foi enviado de volta a Francia co Rexemento de Manchester en 1916.

As condicións para as tropas na fronte occidental eran moi duras, e Owen sufriu varias malas experiencias que o levaron a ser considerado non apto para seguir loitando. Foi enviado ao Craiglockhart War Hospital de Edimburgo para ser tratado por un psiquiatra. Mentres estaba alí, escribiu poesía e chegou a ser editor da revista do hospital, que se chamaba *The Hydra*. Pouco despois, o poeta Siegfried Sassoon chegou ao hospital como paciente, e fixéronse grandes amigos. Sassoon axudou a Owen coa súa escritura e presentouno a outros escritores e editores. Aínda que Sassoon fixera unha protesta pública contra a guerra co apoio de Bertrand Russell, axiña volveu a Francia para seguir loitando. Mentres tanto, Owen recibiu un traballo no Northern Command Depot en Ripon, onde non tivo que loitar.

Cando se considerou que Owen estaba o suficientemente ben como para volver á loita, os seus amigos estaban moi preocupados por el. Pasou unha tarde con Siegfried Sassoon, que fora enviado a casa despois de resultar gravemente ferido; Sassoon intentou persuadir a Owen para que non regresase, pero Owen non tiña opción. Regresou a Francia en xullo de 1918.

O 1 de outubro de 1918 dirixiu os seus homes nun ataque preto da aldea de Joncourt, e a súa valentía foi recoñecida ao recibir a Cruz Militar. Porén, pouco despois, mentres tentaba cruzar a canle de Sambre cos seus homes, foi asasinado. Morreu aos 25 anos, só unha semana antes do final da guerra.

Owen nunca casou, e pénsase que era homosexual, aínda que non hai probas que o demostren.

## Poemas 
Dous dos seus poemas máis famosos son *Anthem for Doomed Youth* ( Himno para a mocidade condenada) e *Dulce et decorum est*, que toma prestada unha frase de Horacio.

## Notas 
## Véxase tamén 
* Siegfried Sassoon 
* Poeta de guerra

### Ligazóns externas 
* Biografía de Wilfred Owen, Poeta en tempo de guerra (*en inglés*)
Condados preservados de Gales

[miniatura|[Bandeira de Gales]]
[miniatura|1. Gwent
2. Glamoran do Sur
3. Glamoran central
4. Glamporan do Oeste
5. Dyfed
6. [Powys (único condado preservado hoxe existente)
7. Gwynedd
8. Clwyd
]]
Gales divídese en oito **condados preservados**. Son áreas utilizadas para fins cerimoniais militares de lugartenencia (intendencia) e shrievalty (sede do sheriff) .

Entre 1974 e 1996, foron utilizados para fins do goberno local.

Sete dos oito condados conservados están agora divididos en condados e áreas principais. Powys é o único que aínda existe, sendo ademais o maior entre os condados históricos.

## Notas
Ottoline Morrell

**Ottoline Morrell**, nada **Ottoline Violet Anne Cavendish-Bentinck** en Tunbridge Wells o 16 de xuño de 1873 e finada en Londres en 21 de abril de 1938, foi unha aristócrata británica, mecenas, pacifista e anfitrioa da elite cultural do seu tempo. Era sobriña de Elizabeth Bowes-Lyon, máis tarde raíña nai do Reino Unido. En 1902 casou co deputado liberal Philip Morrell. Estudou no Somerville College da Universidade de Oxford.

## Anfitrioa cultural 
Lady Ottoline acolleu a numerosos científicos e artistas na súa casa no distrito londiniense de Bloomsbury. Era unha anfitrioa habitual do grupo que máis tarde se coñecería como Círculo de Bloomsbury, que contaba con membros coñecidos como Virginia Woolf, Lytton Strachey, Bertrand Russell, John Maynard Keynes, EM Forster, Duncan Grant e Vanessa Bell. Tivo varios amantes, e mantivo unha relación amorosa con Russell, así como coa pintora Dora Carrington. Durante a primeira guerra mundial, Morrell foi unha dos principais pacifistas. Apoiou aos obxectores de conciencia activos, algúns dos cales tamén pertencían ao grupo de Bloomsbury, e animou a Sigfried Sassoon a presentar a carta contra a guerra no Parlamento. Durante este tempo ela tamén construíu certa reputación como paisaxista.
## Legado literario 
Morrell foi fonte de inspiración para varias obras literarias da súa época. Modelou para Mrs Bidlake en *Point counter Point* de Aldous Huxley de 1928 e para Hermione Roddice en *Love and Women* ( *Mulleres namoradas* ) de DH Lawrence. Algúns críticos cren que tamén foi a inspiración para o libro de D. H. Lawrence ''Lady Chatterley's Lover,* levado ao cine por Just Jaeckin en 1981 como *O amante de Lady Chatterley.* 

## Notas 
## Véxase tamén 
### Bibliografía 
* Seymour, Miranda, *Ottoline Morrell: Life on a Grand Scale*, Nova York: Farrar Straus Giroux, 1993, ISBN 0374228183 e Londres: Hodder & Stoughton, 1992, reimpresión modificada 1998, ISBN 0340518200 : reimpresión editorial Faber, editorial Faber
* Ursula Voß: *Bertrand Russell e Lady Ottoline Morrell.* *Eine Liebe wider die Philosophie'', Rowohlt, Berlín 1999, ISBN 3871343102
José Comesaña Pérez

**José Comesaña Pérez**, nado en Vigo cara a 1910 e finado en Vincios (Gondomar) o 6 de outubro de 1936, foi un albanel e político galego.

## Traxectoria 
Fillo de José Benito Comesaña e Adelina Pérez. Veciño do barrio da Garita de Alcabre, era membro da Sociedad de Agricultores y Ganaderos de Alcabre, que en novembro de 1934 se constituíu como sindicato agrario, sendo elixido José Comesaña como secretario. Co golpe de Estado do 18 de xullo de 1936 xunto con outros membros da directiva da sociedade, o seu irmán Antonino Comesaña Pérez, o seu primo Emilio Comesaña Sobreira, e Fernando Costas Iglesias, foron ao cuartel da Garda Civil de Bouzas a pedir armas para opoñerse ao golpe, e non llas entregaron. O 30 de setembro foron detidos. Foron encerrados no frontón da rúa María Berdiales, de onde os sacou Francisco González Rodríguez o 6 de outubro para asasinalos. O seu cadáver apareceu na Pasaxe de Vincios xunto co do seu irmán Antonio e o de Emilio Giráldez Rodríguez.

## Vida persoal 
Casou con Eusebia Pampillón Oitabén e foi pai de Telmo e Margarita Comesaña Pampillón.

## Notas 
## Véxase tamén 
### Ligazóns externas 
* A Volta da Matanza
* La lucha contra el olvido de los mártires de Alcabre
José Comesaña

***José Comesaña Pérez**, albanel e político galego (1910-1936).

***José Comesaña Barreiro**, industrial e político galego. (m. 1972).
Alvan (músico)

**Alexis Morvan-Rosius**, nado en Lorient o 17 de marzo de 1993, é un músico bretón de música electrónica, máis coñecido como **Alvan**. En 2022, representou a Francia no Festival de Eurovisión xunto ao grupo Ahez.

## Traxectoria
Alvan é un músico polinstrumentista, cantante e guitarrista de formación. Malia comezar a facer música en 2011, non se dedicou profesionalmente á súa carreira ata o ano 2015, asociándose á discográfica Flou e posteriormente a Inside Records. En 2016 publicou os seus primeiros álbums, chegando a superar as 100.000 reproducións en Spotify e Soundcloud. Ese mesmo ano gañou o concurso de novos talentos BPM Contest, acadando un contrato con Warner Music Group a través da súa discográfica Elektra Records. Alvan ten participado en diversos festivais, destacando o Trans Musicales de Rennes, La Nuit de l'Erdre e Le Bal du Marquis.

En 2022, anunciou a súa candidatura para representar a Francia no Festival de Eurovisión, nun proxecto conxunto co trío feminino Ahez. Ao ser escollidos como un dos 12 grupos que habían competir no concurso ''Eurovision France, c'est vous qui décidez 2022,'' Alvan e Ahez clasificáronse para a final, onde obtiveron o primeiro lugar tanto no voto do xurado como no televoto, gañando o concurso. Esta será a segunda vez que Francia participe cunha canción en bretón, despois de facelo Dan Ar Braz e L'Héritage des Celtes na edición de 1996.

## Discografía
### Albumes
* *AP* (2016)
* *Home* (2016)
* *La Ballade* (2017)

## Singles
* *Dame de cœur* (2016)
* *Kangei* (2016)
* *Pure* (2016)
* *Bodhyanga* (2016)
* *Sanzel* (2016)
* *Amazone* (2017)
* *Damiana* (feat. Velvet) (2017)
* *Indolove* (feat. Keybeaux) (2019)
* *Move On* (2019)
* *Anything* (2021)
* *Fulenn* (feat. Ahez) (2022)

## Notas
## Véxase tamén
### Outros artigos
* Festival de Eurovisión 2022
Highland Clearances

[miniatura|300x300px|Casas de cría en ruínas en Fuaigh Mòr ([illa hoxe día non habitada do Reino Unido situada en Escocia). A zona de Fuaigh Mòr quedou deshabitada en 1841, e a partir dese momento soamente é usada para o pastoreo de ovellas.]]
[miniatura|300x300px|A mesma zona da foto anterior, doutra perspectiva, onde pode observarse a separación entre a chamada illa de Fuaigh Mòr (onde se atopan as casas de cría en ruínas), e a área habitada de maior tamaño, que se observa de lonxe, coñecida como [Illa de Lewis|Illa de Lewis.]]
***Highland Clearances*** ("limpeza" das Highlands) en inglés e ***Fuadach nan Gàidheal*** (expulsión dos gaels) en gaélico escocés, foi un desprazamento forzado da poboación das Highlands, principalmente entre 1750 e 1860. Este desprazamento provocou unha migración masiva cara aos Lowlands e cara ao estranxeiro. Estas "limpezas" formaron parte dun cambio xeral no sistema agrícola do Reino Unido, pero este desprazamento en concreto, pola súa cronoloxía tardía, a ausencia de protección legal para os arrendatarios a curto prazo baixo as leis escocesas, a ruptura brusca co sistema de clans anterior, así como a brutalidade de moitas das ordes de expulsión, fixeron das *Highland clearances* un evento traumático que adquiriu notoriedade.

Os procesos que despoboaron as zonas rurais do sur de Escocia durante a Revolución agrícola británica coñécese como *Lowland Clearances*, pero o efecto sobre a zona setentrional de Escocia -na que se falaba en gaélico escocés e mantíñase a cultura semifeudal dos clans- produciu a aparición de protestas e de resentimento por parte dos descendentes dos que foron obrigados a emigrar, ou ben obrigados a subsistir nos suburbios das cidades ou en pequenas zonas marxinais (transformados en *crofters*, arrendatarios de pequenos terreos, e traballando para os terratenentes en condicións infrahumanas).

## Notas 
## Véxase tamén 
### Ligazóns externas 
*  Paul Basu, Narratives in a Landscape: Monuments and Memories of the Sutherland Clearances, artigo sobre a paisaxe dos Clearances, sitio 'BT Internet', 1997.
*  The Highland clearances: A brutal legacy of the late 18th and early 19th centuries is still etched in the minds of the people of the Highlands today, 27 de setembro de 2007.
*  Abandoned Communities ..... the clearance of Strathnaver from 1814–1819, sitio dixital 'Abandoned Communities'.
*  Steve Blamires, The Highland Clearances: An Introduction, sitio 'Clannada na Gadelica', maio de 2008.
*  The Highland Clearances, artigo de Thomas Devine, publicado en *Refresh* nº 4, primavera de 1987.
George Sassoon

**George Thornycroft Sassoon**, nado o 30 de outubro de 1936 e finado o 8 de marzo de 2006, foi un científico, enxeñeiro electrónico, lingüista, tradutor e autor británico. 

## Traxectoria 
### Vida temperá 
Sassoon era o único fillo do poeta Siegfried Sassoon e Hester Gatty. Naceu en Londres, onde os seus pais alugaran unha casa, e foi bautizado en St Martin-in-the-Fields. 

Ao mes de nacer, o seu pai escribiu en broma a Max Beerbohm: *"Pregúntome se el se converterá en primeiro ministro, poeta laureado, arcebispo de Canterbury ou simplemente editor de The Times Literary Supplement?* *Ou Mestre de The Quorn? Ou simplemente escudeiro de Heytesbury?"* 

En 1947, os pais de separáronse, e el pasou boa parte da súa infancia coa súa nai en Ben Buie, na illa escocesa de Mull, onde lle axudou a dirixir unha granxa de ovellas. Entre outros lugares, estudou no King's College de Cambridge.

### Carreira 
Destacou pola súa gran capacidade lingüística, aprendendo idiomas como o serbocroata, o hebreo, o arameo e o klingon. Investigou fenómenos do espazo exterior e escribiu dous libros sobre hipotéticas visitas extraterrestres.

Entre as afeccións de Sasson estaben a interpretación do piano-acordeón, o crícket, as antípodas e a *radio-amateur* (o seu distintivo era GM3JZK).

## Vida persoal 
Despois da morte do seu pai, Sassoon herdou a gran casa de campo de Heytesbury en Wiltshire. Atopouno moi descoidado, traballou para restaurala, e loitou sen éxito para evitar que unha circunvalación pasase polo parque da casa; no proceso, vendeu moitos dos papeis orixinais do seu pai para recadar fondos. A parte sur do parque foi expropiada en 1985 , separando a casa do seu campo de crícket. Vendeu a casa en 1996 tras un incendio e trasladouse a unha propiedade menor na aldea de Sutton Veny.

Sassoon casou catro veces: con Stephanie Munro, en Inverness en 1955 (disolto en 1961);  con Marguerite Dicks en 1961 (disolto en 1974); con Susan Christian-Howard en 1975 (disolto en 1982); e, por último, Alison Pulvertaft en 1994.

A filla de George polo seu primeiro matrimonio, Kendall Sassoon, naceu pouco despois de que os seus pais se separasen. Ela é a Patroa Xefa da Siegfried Sassoon Fellowship.

A filla e o fillo de George polo seu terceiro matrimonio, Isobel (nada en 1976) e Thomas (nado en 1978), morreron ambos nun accidente de tráfico en Somerset, en 1996. Sassoon morreu en Wiltshire dez anos despois, aos 69 anos, de cancro. O seu corpo foi enterrado na Illa de Mull nas Hébridas Interiores de Escocia.

## Obra 
* *The Manna-Machine* (1978)
* *The Kabbalah Decoded* (1978)
* ''The Radio Hacker's Codebook*, Duckworth, Londres, Reino Unido,  (1986)

## Notas 
## Véxase tamén 
### Ligazóns externas 
* Obituario en *The Daily Telegraph*
* Obituario en *The Independent''
Nebalia

*Nebalia* é un xénero de crustáceos da clase dos malacostráceos, subclase dos filocáridos, orde dos leptostráceos, suborde dos nebaliáceos e familia dos nebalíidos.

## Taxonomía 
### Descrición 
O xénero foi descrito en 1814 polo zoólogo e biólogo mariño inglés William Elford Leach,

Na súa obra:
* *Zoological miscellany; being descriptions of new, or interesting animals*. Volume I. 1: 137.

### Sinónimos 
Ademais de polo nome actualmente válido, o xénero coñeceuse tamén polos sinónimos:
* *Dioraria Gistl, 1848
* *Epinebalia* Clark, 1932

### Especies 
Na actualidae recoñécense no xénero as seguintes especies:

**Nebalia abyssicola* Ledoyer, 1997
**Nebalia antarctica* Dahl, 1990
**Nebalia biarticulata* Ledoyer, 1997
**Nebalia bipes* (Fabricius, 1780)
**Nebalia borealis* Dahl, 1985
**Nebalia brucei* Olesen, 1999
**Nebalia cambodiana* Song, Park & Min, 2016
**Nebalia cannoni* Dahl, 1990
**Nebalia capensis* Barnard, 1914
**Nebalia clausi* Dahl, 1985
**Nebalia dahli* Kazmi & Tirmizi, 1989
**Nebalia daytoni* Vetter, 1996
**Nebalia deborahae* Bochert & Zettler, 2012
**Nebalia dolsandoensis Song & Min, 2016
**Nebalia falklandensis* Dahl, 1990
**Nebalia geoffroyi* Milne-Edwards, 1928
**Nebalia gerkenae* Haney & Martin, 2000
**Nebalia herbstii* Leach, 1814
**Nebalia hessleri* Martin, Vetter & Cash-Clark, 1996
**Nebalia ilheoensis* Kensley, 1976
**Nebalia kensleyi Haney & Martin, 2005
**Nebalia kocatasi* Moreira, Kocak & Katagan, 2007
**Nebalia koreana* Song, Moreira & Min, 2012
**Nebalia lagartensis* Escobar-Briones & Villalobos-Hiriart, 1995
**Nebalia longicornis* Thomson, 1879
**Nebalia marerubri* Wägele, 1983
**Nebalia mediterranea* Koçak & Moreira, 2015
**Nebalia melanophthalma* Ledoyer, 2000
**Nebalia mortoni* Lee & Bamber, 2011
**Nebalia neocaledoniensis* Ledoyer, 2000
**Nebalia patagonica* Dahl, 1990
**Nebalia pseudotroncosoi* Song, Moreira & Min, 2012
**Nebalia reboredae* Moreira & Urgorri, 2009
**Nebalia schizophthalma* Haney, Hessler & Martin, 2001
**Nebalia strausi* Risso, 1826
**Nebalia tagiri* Hirata, Fujiwara & Kikuchi, 2019
**Nebalia terazakii* Othman, Toda & Kikuchi, 2016
**Nebalia troncosoi* Moreira, Cacabelos & Domínguez, 2003
**Nebalia villalobosi'' Ortiz, Winfield & Chazaro-Olvera, 2011

## Notas 
## Véxase tamén 
### Outros artigos 
* Malacostráceos
* Filocáridos
* Leptostráceos
* Nebaliáceos
* Nebaliídeos
George Samouelle

miniatura|250px|*Collecting and Preserving Exotic Insects*.
**George Samouelle**, nado contra 1790 e finado en 1846, foi un conservador do Museo de Historia Natural de Londres e entomólogo e malacólogo británico.

## Traxectoria 
George Samouelle, empregado como libreiro para Longman & Co, ingresou no Museo de Historia Natural, a pesar de "non ter ningunha aptitude científica", ao mesmo tempo que William Elford Leach.

Parece que Leach axudou moito a Samouelle, e Bate e Westwood afirmaron que "o doutor Leach é a principal autoridade para o traballo de Samouelle". Cando Leach deixou o museo, Samouelle asumiu o seu cargo, pero "parecía incapaz de traballar independentemente". 

## Abreviatura 
A abreviatura **Samouelle** emprégase para recoñecer a George Samouelle como autoridade na descrición e taxonomía en zooloxía.

## Notas 
## Véxase tamén 
### Bibliografía 
*Salmon, Michael A., Marren, Peter & Harley, Basil (2000): "George Samouelle (c. 1790–1846)". En: *The Aurelian Legacy: British Butterflies and their Collectors*. Berkeley, California: University of California Press. ISBN 978-0-520-22963-1, pp. 137–138.
Nebalíidos

A dos **nebalíidos** (*Nebaliidae*) é unha familia de crustáceos da clase dos malacostráceos, subclase dos filocáridos, orde dos leptostráceos e suborde dos nebaliáceos.

Esta familia é a máis grande das tres que compoñen a suborde dos nebaliáceos, xa que contén 33 das 40 especies descritas. As súas especies pódense distinguir das das outras dúas familias pola forma estreita da furca cauda (que é máis ampla nos nebaliopsidídos) e polos calinóforos, órganos sesoriais das antenas dos machos adultos, que están inchados nos paranebalíidos pero non nos nebalíidos. 

## Taxonomía 
### Descrición 
A familia foi descrita en 1819 polo conservador do Museo de Historia Natural de Londres George Samouelle.

### Etimoloxía 
O nome científico da familia esta fomado, segundo a norma, pola raíz do nome do seu xénero tipo coa adición do sufixo do latín científico -*ĭdae*, propio dos nomes das familias de animais.

### Xéneros 
A familia comprende os seguintes cinco xéneros:
**Dahlella* Hessler, 1984
**Nebalia* Leach, 1814
**Nebaliella Thiele, 1904
**Sarsinebalia* Dahl, 1985
**Speonebalia'' Bowman, Yager & Iliffe, 1985 

## Notas 
## Véxase tamén 
### Outros artigos 
* Malacostráceos
* Filocáridos
* Leptostráceos
* Nebaliáceos
Berkeley, California

miniatura|dereita|Centro de Berkeley. Ponte da baía de San Francisco, coa cidade de San Francisco ao fondo

**Berkeley** é unha cidade do condado de Alameda, no estado de California (Estados Unidos).

A cidade é famosa pola súa universidade, a Universidade de California en Berkeley, que está recoñecida como unha das mellores do mundo.

## Xeografía 
Situada na baía de San Francisco, xunto a Oakland, e enfronte da cidade de San Francisco, a unha altitude de 52 msnm. a cidade ocupa unha superficie de 45,73 km2.

Segundo o censo de 2020 contaba cunha poboación de 124 321 habitantes, polo que a súa densidade de poboación, nese ano, era de  2 718,5 hab./km². 

### Evolución da poboación de Berkeley entre os anos 2000 e 2005 
## Notas
A Insua, Fisterra, Fisterra

**A Insua**, antigamente chamada **A Insua de Duio**, é un lugar da parroquia de Fisterra, no concello coruñés de Fisterra. Segundo o IGE, en 2023 tiña 132 habitantes (66 homes e 66 mulleres).

## Lugares e parroquias 
### Lugares de Fisterra 
### Parroquias de Fisterra 
## Notas 
## Véxase tamén 
### Outros artigos 
* Lugares de Fisterra
Nebaliáceos

miniatura|210px|*Paranebalia* sp

A dos **nebaliáceos** (*Nebaliacea*) é unha suborde de crustáceos da clase dos malacostráceos, subclase dos filocáridos, a única da orde dos leptostráceos.

## Taxonomía 
### Descrición 
A suborde foi descrita en 1904 polo zoólogo escocés, especialista en carcinoloxía, William Thomas Calman. Este sufixo deriva do latín -*āceus*, -*ācea*, -*āceum*, formas que se utilizan na linguaxe científica para formar adxectivos denominativos, denotando "que aparenta", "que parece", "semellante a".

### Familias 
A suborde comprende tres familias:
* *Nebaliidae* Samouelle, 1819 (en galego, **nebalíidos**)
* *Nebaliopsididae* Hessler, 1984 (en galego, **nebaliopsidídos**)
* *Paranebaliidae* Walker-Smith & Poore, 2001 (en galego, **paranebalíidos**)

## Notas 
## Véxase tamén 
### Outros artigos 
* Malacostráceos
* Filocáridos
* Leptostráceos
Juan Manuel Saborido Rama

**Juan Manuel Saborido Rama**, "Moma", nado en Lira (Carnota) o 12 de maio de 1965, é un político galego do PSdeG-PSOE.

## Traxectoria 
Operario dunha empresa de cultivo de rodaballo. Foi membro das Xuventudes Socialistas de Galicia e formou parte de tódalas candidaturas do PSdeG-PSOE en Carnota dendas eleccións municipais de 1999, sendo concelleiro dende 2003 ata 2015. Ocupou responsabilidades de goberno no bipartito de nacionalistas e socialistas ata 2007 e, posteriormente, de oposición ao PPdeG e logo ó BNG.

Nas municipais de 2019 encabezou a candidatura do PSdeG-PSOE á alcaldía e gañou con maioría simple, sendo elixido alcalde (o primeiro socialista de Carnota) e gobernando en minoría. É membro do Comité Nacional do PSdeG dende decembro de 2021. Nas municipais de 2023 foi reelixido alcalde con maioría absoluta.

## Véxase tamén 
### Outros artigos 
*Eleccións municipais en Carnota

### Ligazóns externas 
*Manuel Saborido liderará la lista del PSOE de Carnota en las municipales en *La Voz de Galicia*.
*Entrevista en *La Voz de Galicia*.
*Saborido se convierte en el primer alcalde socialista de Carnota en *La Voz de Galicia*.
Muixeranga (música)

[miniatura|A *muixeranga* interpretada por Xavier Richart á [dulzaina.]]
A ***Muixeranga*** (voz valenciana, posible deformación da palabra *moixiganga*, que significa algo así como «festa pública de xente disfrazada» ou «comparsa») é unha canción tradicional da Comunidade Valenciana, que se interpreta con tamboril e dulzaina. É típica da festa da Muixeranga de Algemesí.

## Notas 
## Véxase tamén
### Ligazóns externas 
*  Páxina con partituras para dulzaina e tamboril (hai distintos arranxos da *Muixeranga*).
Inventing Anna

***Inventing Anna*** é unha miniserie de televisión estadounidense creada e producida por Shonda Rhimes. Está inspirada na historia de Anna Sorokin e no artigo da revista *New York* titulado "How Anna Delvey Tricked New York's Party People" de Jessica Pressler. A serie estreouse en Netflix o 11 de febreiro de 2022. Julia Garner interpreta o papel de Anna Sorokin. A serie recibiu valoracións mixtas da crítica, que eloxiou as actuacións (especialmente Garner) pero criticaron o ton inconsistente.

## Personaxes 
### Principais 
* Julia Garner como Anna "Delvey" Sorokin
* Anna Chlumsky como Vivian Kent
* Arian Moayed como Todd Spodek

### Convidados 
* Caitlin FitzGerald como Mags
* James Cusati-Moyer como Val
* Saamer Usmani como Chase Sikorski
* Marika Domińczyk como Talia Mallay
* Joshua Malina como Henrick Knight
* Ben Rappaport como Billy McFarland
* Christopher Lowell como Noah
* Kieron J. Anthony como Dr. Millikan

## Notas 
## Véxase tamén 
### Ligazóns externas 
* Páxina oficial 
*
Convención relativa á conservación da vida silvestre e do medio natural de Europa

O **Convenio relativo á Conservación da Vida Silvestre e do Medio Natural de Europa**, máis coñecido como **Convenio de Berna** foi un tratado internacional que ten como obxectivo garantir a conservación da vida silvestre e do medio natural de Europa mediante unha cooperación entre os Estados.

Este Convenio asinouse en Berna o 19 de setembro de 1979, e a Unión Europea é parte contratante desde a Decisión 82/72/CEE do Consello Europeo, de 3 de decembro de 1981, que entrou en vigor o 6 de xuño de 1982.

## Historia 
Na Convención de Washington de 1973 sobre **Comercio Internacional de Especies Ameazadas de Flora e Fauna Silvestres** incluíuse o primeiro catálogo internacional de especies protexidas fronte á explotación comercial. Este convenio afectaba principalmente á fauna e á flora doutros continentes.

Pretendíase mellorar esta situación a través de dous convenios asinados en 1979. Son o Convenio de **Convenio de Bonn**, sobre aves e outra sobre a fauna migradora, e o de Berna, sobre todo tipo flora e fauna ameazada.

O Convenio de Berna foi o impulsor da creación de catálogos nacionais de especies protexidas nos Estados membros. En 1980 aprobouse o primeiro catálogo español de especies de fauna protexidas, e en 1982 creouse o catálogo de flora protexida.

## Notas
Coregonus lavaretus

***Coregonus lavaretus*** é unha especie de peixes osteíctios da orde dos salmoniformes, familia dos salmónidos, subfamilia dos coregoninos e xénero *Coregonus*, do que é a súa especie tipo.

## Taxonomía 
### Descrición 
A especie foi descrita por Linneo na 10ª edición  do seu *Systema Naturae* baixo o nome de *Salmo lavaretus*. 

## Bioloxía 
Endémico dos lagos Bourget e de Aiguebelette, na conca do río Ródano, en Francia, hai tempo tamén se encontraba no lago Léman.

*Coregonus lavaretus* aliméntase principalmente de invertebrados que habitan no fondo, ou de zooplancto. Os espécimes máis grandes tamén consomen insectos que viven na superficie da auga e de alevíns. A reprodución realízase no outono, entre setembro e novembro, dependendo en gran medida da temperatura da auga.

## Estado de conservación 
A Unión Internacional para a Conservación da Natureza e dos Recursos Naturais, tendo en conta que especie extinguiuse no lago Léman a principios do século XX e, aínda que non hai ameazas actuais nin futuras para a especie nos pequenos lagos Bourget e Aiguebelette, pero que a introdución de coregónidos alóctonos é unha ameaza potencial, cualifica o seu status como *VU* (vulnerábel). 

## Notas 
## Véxase tamén 
### Bibliografía 
* Kottelat, M. & Freyhof, J. (2007): *Handbook of European Freshwater Fishes*. Cornol, Xura, Suíza: Publications Kottelat. ISBN 978-2-8399-0298-4.

### Outros artigos 
* Salmoniformes
* Salmónidos
* Coregoninos
* *Coregonus*
Lixou, Pezós, Pezós

**Lixou** é un lugar da parroquia de Pezós no concello de Pezós que se localiza no occidente de Asturias. 
Situado a 501 metros sobre o nivel do mar, a aldea localízase a 9,2 km da vila, e capital do concello, de Pezós e en 2021 tiña unha poboación de 7 habitantes.
## Notas
Selección de fútbol de Sápmi

A **selección de fútbol de Sápmi** é o equipo de fútbol que representa ao pobo saami, que habita no extremo norte de Noruega, Suecia, Finlandia e Rusia. O equipo non está afiliado nin á UEFA nin á FIFA, polo que non participa nas súas competicións, aínda que é membro da Confederación de Asociación de Fútbol Independentes (ConIFA).

Está organizada pola FA Sápmi, organización nada en 2014 e que é sucesora da Sámi Football Association, que foi fundada en 2003 e disputou tres Copas do Mundo VIVA.

## Notas
Antal Nagy

**Antal Nagy**, nado en Budapest o 16 de maio de 1944, é un exfutbolista húngaro. Xogaba como dianteiro e militou en clubs das principais ligas de Hungría, Bélxica, Países Baixos, Francia, España, Alemaña e Portugal. Foi internacional coa selección húngara, coa que participou no Mundial de Inglaterra de 1966.

## Traxectoria 
Comezou a súa carreira como futbolista no Hónved da súa cidade natal, co que foi campión da Copa de Hungría e dúas veces subcampión da liga húngara, e co que debutou na Recopa de Europa.

En 1968 trasladouse a Liexa, onde fichou polo Standard de Liège. A súa marcha de Hungría provocou a perda da súa nacionalidade, sendo considerado dende entón un apátrida. Na tempada 1968/69 foi o máximo goleador da Primeira división belga, da que se proclamou campión esa mesma campaña. A continuación pasou polos Países Baixos, onde xogou tres anos no Twente, antes de recalar no Olympique de Marseille, co que gañou a Copa de Francia de 1972. 

En 1973 chegou a España, fichando polo Hércules de Arsenio Iglesias, co que xogou na Segunda división, logrando o ascenso a Primeira. Contribuíu con 10 goles, un deles anotado cun pé descalzo despois de perder unha bota.

## Palmarés 
;Budapest Honvéd
* **Copa de Hungría (1):** 1964.

;Standard de Liège
* **Liga belga (1):** 1968/69.

;Olympique de Marsella
* **Copa de Francia (1):** 1972.

;Individual
* **Máximo goleador da liga belga (1):** 1968/69.

## Notas
The Beatles: Get Back

***The Beatles: Get Back*** é un filme documental de 2021 dirixida e producida por Peter Jackson. O filme recolle a creación do álbum *Let It Be* (1970) de The Beatles (que tiña o título provisional de *Get Back*) e baséase en gran parte en imaxes non utilizadas e material de son capturado orixinalmente para o documental de 1970 do álbum realizado por Michael Lindsay-Hogg. O documental ten unha duración total de case oito horas, que consta e tres partes de entre dúas e tres horas, cada unha cubrindo períodos aproximadamente semanais de 21 días de traballo no estudio.

Foi coproducido por Paul McCartney, Ringo Starr, Yoko Ono e Olivia Harrison, e foi presentado por Walt Disney Studios en asociación con Apple Corps e WingNut Films. Estreouse en tres días consecutivos a través de Disney+, sendo o primeiro deles o 25 de novembro de 2021. Unha parte del, titulada *The Beatles: Get Back – The Rooftop Concert*, estreouse nos cinemas IMAX en varias cidades dos Estados Unidos o 20 de xaneiro de 2022. Estreouse internacionalmente entre o 11 e o 13 de febreiro de 2022.

Jackson caracterizou a miniserie como "un documental sobre un documental".

## Notas 
## Véxase tamén 
### Ligazóns externas 
*
Bjarni Tryggvason

**Bjarni Valdimar Tryggvason**, nado en Reiquiavik (Islandia) o 21 de setembro de 1945 e finado o 5 de abril de 2022, foi un astronauta canadense que formou parte da misión STS-85.

## Traxectoria
Tryggvason graduouse en enxeñaría física na Universidade da Columbia Británica en 1972. Traballou como posgraduado en enxeñaría con especialización en matemáticas aplicadas e física de fluídos na Universidade do Oeste de Ontario. Foi elixido como astronauta da Axencia Espacial Canadense en decembro de 1983, participando na misión STS-85 e pasando 11,85 días no espazo.

## Notas 
## Véxase tamén 
### Outros artigos 
*STS-85
Winter on Fire: Ukraine's Fight for Freedom

'''''Winter on Fire: Ukraine's Fight for Freedom'''* (en ; *Zyma u vohni: Borot'ba Ukrayini za svobodu*) é un filme documental de 2015 dirixido por Evgeny Afineevsky. O filme trata sobre as protestas do Euromaidan que se produciron en Ucraína dende o 21 de novembro de 2013 até o 23 de febreiro de 2014.

Producido en parte por Netflix, o filme é unha coprodución entre Ucraína, o Reino Unido e os Estados Unidos.

## Impacto 
*Winter on Fire'' foi amplamente mostrado en Caracas en 2017 durante as protestas contra o goberno de Nicolás Maduro, e nas protestas en Hong Kong de 2019-2021. En 2022, en resposta á invasión rusa de Ucraína, Netflix 
fixo que o filme estivese dispoñíbel de balde a través de YouTube.

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en Metacritic